b"\n_START_ARTICLE_\nTiK ToK\n_START_SECTION_\nPromocija\n_START_PARAGRAPH_\nPjesma je kori\xc5\xa1tena u promociji \xc5\xa1este sezone TV emisije Project Runway, kori\xc5\xa1tena je u TV serijama Melrose Place i The Hills. Pjesma je po prvi puta na TV-u izvedena u emisiji MTV Push. Pjesmu je izvela 11. prosinca 2009. na Z100 Jingle Ballu odr\xc5\xbeanom na Madison Square Gardenu. Pjesmu je u\xc5\xbeivo izvela u TV emisijama  The Wendy Williams Show, Lopez Tonight, Late Night with Jimmy Fallo. Pjesma je kori\xc5\xa1tena i u filmu Percy Jackson & the Olympians: The Lightning Thief.\n_START_SECTION_\nUspjeh na top listama\n_START_PARAGRAPH_\nPjesma se po prvi puta pojavila na top listi singlova u Novom Zelandu po\xc4\x8detkom listopada 2009. godine na broju 7. Sljede\xc4\x87eg tjedna pjesma se popela do broja jedan, gdje je ostala 5 tjedana. U Australiji je pjesma debitirala na broju 28, a u tre\xc4\x87em je tjednu dospjela na broj 1. Pjesma je debitirala na broju 38 u \xc5\xa0vedskoj i dospjela je do broja 3, u Danskoj na broju 39 i dospjela do broja 6. U Ujedinjenom je Kraljevstvu pjesma debitirala na broju 6, da bi tri mjeseca kasnije dospjela do broja 3. Krajem listopada je pjesma u SAD-u debitirala na broju 79, a dospjela je na broj 1 po\xc4\x8detkom sije\xc4\x8dnja 2010. godine gdje je provela 8 tjedana (aktualni broj 1). Pjesma je dospjela na broj jedan i u Kanadi, Njema\xc4\x8dkoj, Belgiji, Hrvatskoj, \xc5\xa0vicarskoj te Francuskoj.\n_START_SECTION_\nVideospot\n_START_PARAGRAPH_\nVideospot za pjesmu snimljen je krajem 2009. godine pod redateljskom palicom Syndroma. Video po\xc4\x8dinje kada se Ke$ha ustaje iz kade i tra\xc5\xbei \xc4\x8detkicu za zube u zahodu. Zatim se spu\xc5\xa1ta niz stube te gleda sliku na zidu. Ubrzo joj postane jasno da nije u svojoj ku\xc4\x87i kada vidi obitelj sa slike na zidu, nakon \xc4\x8dega ode u kuhinju gdje obitelj doru\xc4\x8dkuje. Ke$ha slegne ramenima, a obitelj se ustane i slijedi ju. Kada do\xc4\x91e do plo\xc4\x8dnika uzme zlatni bicikl. Ke$ha mijenja bicikl za boombox. Zatim je prikazana scena u kojoj Ke$hu prou\xc4\x8dava neki  maldi\xc4\x87 koji vozi Trans Am iz 1978., a glumi ga Simon Rex. Ubrzo ih zaustavi policija koja Ke$hi stavlja lisice na ruke. U sljede\xc4\x87oj sceni Ke$ha stoji u kabrioletu i pjeva. Ubrzo nakon toga Ke$ha se nalazi na nekoj zabavi. Video zavr\xc5\xa1ava kada Ke$ha le\xc5\xbei u kadi, druga\xc4\x8dijoj od one u kojoj se probudila. Zadnje scene videa snimljene su ku\xc4\x87i od njenog prijatelja imena 'The Drunk Tank'."